

****

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**UPRAVNI ODJEL ZA FINANCIJE I PRORAČUN**



**Obrazloženje Općeg dijela**

**III. Izmjena i dopuna Proračuna Bjelovarsko-bilogorske županije za 2025. godinu**

*Prihodi i primici*

Sukladno Zakonu o proračunu („Narodne novine“ 144/2021), ako se tijekom proračunske godine, zbog izvanrednih okolnosti povećaju rashodi i izdaci, odnosno smanje prihodi i primici, proračun i financijski plan moraju se uravnotežiti novim prihodima i primicima, odnosno smanjenjem previđenih rashoda i izdataka.

Uravnoteženje proračuna i financijskog plana provodi se tijekom proračunske godine izmjenama i dopunama proračuna i financijskog plana prema postupku za donošenje proračuna i financijskog plana.

Predloženim III. Izmjenama i dopunama Proračuna Bjelovarsko-bilogorske županije za 2025. godinu Proračun se smanjuje za 508.879,00 eura odnosno 0,37 % i iznosi 136.814.113,00 eura. Plan prihoda i primitaka Proračuna, temeljem dosadašnjeg ostvarenja i procjena ostvarenja do kraja godine, smanjen je za 798.510,00 eura i iznosi 131.886.019,00 eura. Razlika, odnosno manjak, iznosi 4.928.094,00 eura, a odnosi se najvećim dijelom na promjene u načinu iskazivanja rashoda za plaću za mjesec prosinac koji su se u prethodnim razdobljima iskazivali na kontu 193110 – Kontinuirani rashodi budućih razdoblja pa su slijedom navedenom Županija i ustanove planirale manjak prihoda poslovanja za navedene rashode.

Prihodi od poreza smanjeni su za 85.104,00 eura odnosno 0,63 % te sada iznose 13.329.520,00 eura u planu kod Županije. Pojedinačno, temeljem dosadašnje dinamike ostvarenja prihoda od redovnog poreza na dohodak do kraja godine procjenjuje se iznos od 12.813.365,00 eura. Povrat poreza na dohodak planiran je u iznosu od 1.969.971,00 eura.

Porezi na imovinu povećani su za 76.205,00 eura odnosno 87,01 % te sada iznose 163.791,00 eura, a odnose se na stalni porez na nepokretnu imovinu (zemlju, zgrade, kuće i ostalo) i porez na nasljedstva i darove.

Pomoći iz inozemstva i od subjekata unutar općeg proračuna povećane su za 386.267,00 eura odnosno 0,51 % te sada iznose 75.796.416,00 eura. Izmjene i dopune u planu radila je Županija, ustanove u zdravstvu, obrazovanju, JU Razvojna agencija BBŽ i JU za upravljanje zaštićenim dijelovima prirode BBŽ.

Prihodi od imovine planirani su u iznosu od 1.092.393,00 eura što je smanjenje postojećeg plana za 165.636,00 eura odnosno 13,17 %. Izmjene i dopune u planu radila je Županija i ustanove u obrazovanju.

Prihodi od upravnih i administrativnih pristojbi, pristojbi po posebnim propisima i naknada smanjeni su za 147.099,00 eura odnosno 3,42 % i sada iznose 4.153.087,00 eura. Izmjene i dopune u planu radila je Županija, ustanove u zdravstvu i obrazovanju.

Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima smanjeni su za 136.882,00 odnosno 1,83 % te sada iznose 7.343.752,00 eura. Izmjene i dopune u planu radila je Županija, ustanove u zdravstvu, obrazovanju i JU za upravljanje zaštićenim dijelovima prirode BBŽ.

Prihodi iz nadležnog proračuna i od HZZO-a temeljem ugovornih obveza zdravstvene ustanove povećale su za 19.849,00 eura odnosno 0,08 % te sada iznose 25.902.959,00 eura.

Prihodi od kazni, upravnih mjera i ostali prihodi smanjeni su za 14.139,00 eura odnosno 3,14 % te sada iznose 435.576,00 eura. Izmjene i dopune u planu radile su ustanove u zdravstvu i obrazovanju.

Prihodi od prodaje neproizvedene dugotrajne imovine smanjeni su za 53.097,00 eura odnosno 42,57 % te sada iznose 71.630,00 eura. Izmjene i dopune u planu radila je Županija.

Prihodi od prodaje proizvedene dugotrajne imovine smanjeni su za 1.315,00 eura odnosno 10,24 % te sada iznose 11.529,00 eura. Izmjene i dopune u planu radile su ustanove u zdravstvu i obrazovanju.

Plan primitaka od financijske imovine od zaduživanja smanjen je za 601.354,00 eura odnosno 13,82 % te sada iznose 3.749.157,00 eura. Izmjene i dopune u planu radila je Županija i Zavod za javno zdravstvo BBŽ.

*Rashodi i izdaci*

Rashodi za zaposlene povećani su za 782.703,00 eura odnosno 0,97 % te sada iznose 81.616.674,00 eura. Izmjene i dopune u planu radile su ustanove u zdravstvu, obrazovanju, Javna ustanova razvojna agencija BBŽ i Javna ustanova za upravljanje zaštićenim dijelovima prirode BBŽ.

Materijalni rashodi povećani su za 1.412.089,00 eura odnosno 5,86 % te sada iznose 25.504.549,00 eura. Predloženim planom povećanje se u najvećem dijelu odnosi na rashode za materijal i energiju dok se smanjuju najvećim dijelom ostali nespomenuti rashodi poslovanja. Najveće povećanje materijalnih rashoda je kod Doma zdravlja Bjelovarsko-bilogorske županije.

Financijski rashodi koji se odnosi na kamate za primljene kredite i zajmove te ostali financijski rashodi smanjeni su za 63.677,00 eura odnosno 17,67 % te sada iznose 296.630,00 eura, a najvećim dijelom odnosi se na proračunske rashode kod ustanova u obrazovanju.

Pomoći dane u inozemstvo i unutar općeg proračuna smanjenje su za 20.691,00 eura odnosno 12,90 % te sada iznose 139.731,00 eura kod proračunskih rashoda Županije.

Naknade građanima i kućanstvima na temelju osiguranja i druge naknade smanjuju se za 19.930,00 eura odnosno 0,44 % te sada iznose 4.530.318,00 eura. Navedeno smanjenje odnosi se na proračunske rashode Županije i kod ustanova u obrazovanju.

Ostali rashodi smanjeni su za 37.781,00 eura odnosno 2,34 % te sada iznose 1.574.437,00 eura, a najvećim dijelom odnose se na proračunske rashode Županije.

Rashodi za nabavu neproizvedene dugotrajne imovine smanjeni su za 545,00 eura odnosno 0,72 % te sada iznose 75.319,00 eura, a odnosi se na smanjenje kod ustanova u zdravstvu i obrazovanju.

Rashodi za nabavu proizvedene dugotrajne imovine smanjeni su za 233.157,00 eura odnosno 5,80 % te sada iznose 3.786.572,00 eura. Navedeno smanjenje odnosi se na ustanove u zdravstvu, obrazovanju i Javnu ustanovu za upravljanje zaštićenim dijelovima prirode BBŽ, a najvećim dijelom kod Županije.

Rashodi za dodatna ulaganja na nefinancijskoj imovini smanjeni su za 2.327.087,00 eura odnosno 11,82 % te sada iznose 17.363.534,00 eura. Navedeno smanjenje najvećim dijelom se odnosi kod planiranja proračunskih rashoda kod Županije te ustanova u zdravstvu i obrazovanju.

Izdaci za otplatu glavnice primljenih kredita i zajmova smanjeni su za 803,00 eura odnosno 0,09 % te sada iznose 898.933,00 eura kod planiranja proračunskih rashoda Županije (Upravni odjel za obrazovanje, kulturu i udruge).

Detaljnija obrazloženja rashoda i izdataka III. Izmjena i dopuna Proračuna Bjelovarsko-bilogorske županije za 2025. godinu nalaze se u obrazloženjima posebnog dijela Proračuna po organizacijskoj, programskoj i ekonomskoj klasifikaciji.